ຫຼວງ​ພະ​ບາງສະ​ເຫຼີ​ມ ສະຫຼອງຄົບຮອບ 15 ປີ ​ເມືອງມໍລະດົກ​ໂລກ
ຈຸດ​ເດັ່ນ​ທີ​ເອກອ້າງ​ເຖິງ​ຄວາມ​ມີ​ວັດທະນະ​ທໍາ​ແລະ​ເປັນ​ເອກ​ກະລັກ​ຂອງ​ຫຼວງ​ພະ​ບາງ ຄົງ​ຈະ​ເ​ເມ່ນຄວາມ​ມີການປະສົມປະສານຂອງ​ສອງ​ສິນລະປະ
ວັນທີ່ 16-17 ເດືອນທັນວານີ້ ແມ່ນກົງກັບວັນສະເຫຼີມ ສະຫຼອງ 15 ປີ ຂອງການເປັນເມືອງມໍລະດົກໂລກຂອງ ຫຼວງພະບາງ ຫຼວງພະບາງເປັນເມືອງທີ່ຢູ່ແຫຼມຍື່ນອອກ ມາລະຫວ່າງກາງແມ່ນໍ້າຂອງແລະສາຍນໍ້າຄານ ຕາມຮ່ອມ ພູຜາທີມີອາກາດດີແລະທໍາມະຊາດທີ່ງົດງາມ ຈຸດເດັ່ນທີ່ເອກອ້າງເຖິງຄວາມມີວັດທະນະທໍາແລະເປັນເອກກະລັກຂອງຫຼວງພະບາງ ຄົງຈະເເມ່ນຄວາມມີການປະສົມປະສານຂອງສອງສິນລະປະ, ສະຖາປັດຕະຍະກໍາ ທັງເອີຣົບສະໄໝຫົວເມືອງຂຶ້ນ ແລະລາວເດີມ ທີ່ຍັງຄົງຮັກສາໄວ້ໃນສະພາບທີ່ດີຢ້ຽມ ຍິ່ງພິເສດໄປກ່ວານັ້ນກໍຄືວິຖີຊີວິດຂອງຊາວເມືອງທີ່ຫ້ອມລ້ອມໄປດ້ວຍຮີດຄອງປະເພນີ ເຊັ່ນການຕັກບາດເຂົ້າໜຽວແຕ່ເຊົ້າ ຊຶ່ງດຶງດູດນັກທ່ອງທ່ຽວທົ່ວໂລກໃຫ້ເຂົ້າໄປສໍາພັດ ແລະທ່ານຄໍາແພງ ໄຊສົມເພງ ເຈົ້າແຂວງຫຼວງໄດ້ໂອ້ລົມກັບ VOA ຜ່ານທາງໂທລະສັບ ຈາກນະຄອນ ວໍຊີງຕັນ ດີຊີ ເຖິງນະຄອນຫຼວງພະບາງ ຂໍເຊີນທ່ານຕິດຕາມຮັບຟັງບົດສໍາພາດດັ່ງກ່າວ ໂດຍການຄລິກຮູບໂທລະໂຄ່ງຂ້າງເທິງ ເບື້ອງຂວາມືໄດ້